Ixef wis sin Tasleḍt n tsiwel Aḥric n teẓri ❖ a/ Amsifeḍ (destinateur): deg uzenziɣ amesgan n Greimas, amsifed d amsag isuturen i umgay*ad as-d-yawi ayen (taɣawsa*) ara yekksen lexsas ideg yella unermas*(di tazwara n teḥkayt). 39 ❖ b/ Anermas (destinataire): deg uzenzɣ amesgan n Greimas, anermas d amsag*iwumi d-ttawin taɣawsa*akken ad yrttwakkes fell-as lexsas (lexsas-agi yettban-d di tazwara n tmacahut*). Yezmer ad yili unermas d netta I d amsifeḍ*s timmad-is (d netta ara disutren taɣawsa i yiman-is), akken yezmer ad yili d wayeḍ (d amigaw nniḍen).40 ❖ c/ Amalal (adjuvant): deg uzenziɣ amesgan n Greimas, amalal d amsag*yettɛawan amgay*(neɣ amgay aṣaḍ) deg unadi n kra (tɣawsa*). Yettɛawan-it ama s yisalan i asittmuddu i wasaḍ ama s uweṣṣi. Amalal, yezmer ad yili d ayen yesɛan ṛṛuḥ (amdan, aɣersiw) neɣ d ayen ur nesɛi ṛṛuḥ (asigna, ablaḍ, tiziri, asirem).41 ❖ d/ Amnamar (opposant) : deg uzenziɣ amesgan n Greimas, amnamar d amsag* i dzzaggen d ugur I win yettnadin (amgay) ɣef tɣawsa*. Yezmer ad yili uwadem-agi ula d netta yebɣa ad yessiweḍ ad d-yawi taɣawsa swayes iḍmeɛ ad iɣellet (adrim, leḥkem, zzwaǧ). Yezmer diɣen ad yili umnamar d aɛekkur kan de ubrid n umgay asaḍ mi ara yekkat ad d-yawi taɣawsa (lmeɛna-s, ur d-yecliɛ umnamar di tɣawsa); akken yezmer ad yili d ayen ur nesɛi ṛṛuḥ (tiẓgi, asif, adrar).42 ❖ e/ Taɣawsa (objet): d aferdis deg uzenziɣ amesgan n Greimas. Taɣawsa, d ayen issefk ad d-yawi umgay*i umsifeḍ. Гef waya-agi n n tɣawsa i tebna teḥkayt n tmacahut.43 ❖ f/ Amgay (sujet): d aferdis deg uzenziɣ amesgan n Greimas. D amsag*i yefren umsifeḍ akken ad d-yawi ayen ixussen i unermas*(lexsas-agi yettili di tazwara n tmacahut). Ma yella isaweḍ umgay ad iɛeddi i wuguren (tigawin n umnamar*neɣ imnumar) i wuguren mi yettnadi taɣawsa*atan d netta ara yuɣalen d asaḍ n teḥkayt.44 39 Ibid. P 35.